ยานดำน้ำไร้คนขับ ไห่โต้ว-1 ทำสถิติดำน้ำลึก 10907 เมตรที่ร่องลึกมาเรียนา
เครดิตภาพ จาก สถาบันระบบอัตโนมัติเสิ่นหยาง ประเทศจีนยานดำน้ำไร้มนุษย์ ไห่โต้ว-1 ของจีนสามารถทำสถิติการดำน้ำลึกใต้ท้องทะเลครั้งใหม่ของประเทศจีน ณ ความลึก 10907 เมตร บริเวณชาเลนเจอร์ ดีป ของร่องลึกก้นสมุทรมาเรียนา กลางมหาสมุทรแปซิฟิกเมื่อวันที่ 9 มิ.ย.63 สำนักข่าวซินหัว รายงานว่า ยานดำน้ำไร้มนุษย์ ไห่โต้ว-1 (Haidou-1) ของจีน สามารถสร้างสถิติการดำน้ำลึกใต้ท้องทะเลครั้งใหม่ของประเทศ ณ ความลึก 10907 เมตร บริเวณร่องลึกก้นสมุทรมาเรียนา (Mariana Trench) ที่อยู่ในมหาสมุทรแปซิฟิกสมาชิกทีมสำรวจจากสถาบันระบบอัตโนมัติเสิ่นหยาง สังกัดสถาบันบัณฑิตวิทยาศาสตร์แห่งชาติจีน กล่าวว่ายานสำรวจไห่โต้ว-1 ได้ดำน้ำลึกเกิน 10000 เมตร 4 ครั้ง ณ จุดชาเลนเจอร์ ดีป (Challenger Deep) ของร่องลึกฯอนึ่ง ทีมสำรวจข้างต้นออกเดินทางเมื่อวันที่ 23 เม.ย.63 และกลับสู่มณฑลเหลียวหนิงทางจีนตะวันออกเฉียงเหนือ เมื่อวันจันทร์ที่ (8 มิ.ย.) ที่ผ่านมา คณะนักวิจัยได้ทดสอบการตรวจจับความลึกแบบแม่นยำสูง การทำงานของแขนกล การตรวจจับและการระบุตำแหน่งของเสียง และการส่งผ่านคลิปวิดีโอความละเอียดสูง ขณะปฏิบัติการดำน้ำลึกใต้ทะเล นอกจากนั้นไห่โต้ว-1 ยังเก็บรวบรวมตัวอย่างจากใต้ทะเลลึก และบันทึกภาพความละเอียดสูงของสภาพแวดล้อมทางธรณีวิทยาด้วยทั้งนี้ วิคเตอร์ เวสโคโว นักสำรวจ และนักลงทุนชาวอเมริกัน จากรัฐเทกซัส ประเทศสหรัฐอเมริกา ครองสถิติขับเรือดำน้ำ DSV Limiting Factor ลงไปยังจุดที่ลึกที่สุดในโลก เมื่อปี 2019 บริเวณชาเลนเจอร์ ดีป ของร่องลึกมาเรียนา (Mariana Trench) ที่สถิติความลึก 10925 เมตร และเป็นการดำน้ำสำรวจโดยมนุษย์ครั้งที่ 2.
ยานดำน้ำไร้มนุษย์ ไห่โต้ว-1 ของจีน สามารถทำสถิติการดำน้ำลึกใต้ท้องทะเลครั้งใหม่ของประเทศจีน ณ ความลึก 10907 เมตร บริเวณชาเลนเจอร์ ดีป ของร่องลึกก้นสมุทรมาเรียนา กลางมหาสมุทรแปซิฟิก
ร่องลึกก้นสมุทรมาเรียนา,มหาสมุทรแปซิฟิก,ยานดำน้ำไร้มนุษย์,ไห่โต้ว-1,ชาเลนเจอร์ ดีป,สถิติการดำน้ำ,สถาบันบัณฑิตวิทยาศาสตร์แห่งชาติจีน,ข่าวทั่วไป